Fujitsu tuottaa virkamiesten tunnistus- ja pääsynhallintapalvelun - Fujitsu Finland
2012>Käyttäjämäärän odotetaan kasvavan seuraavien vuosien aikana useisiin kymmeniin tuhansiin
Fujitsu tuottaa virkamiesten tunnistus- ja pääsynhallintapalvelun Käyttäjämäärän odotetaan kasvavan seuraavien vuosien aikana useisiin kymmeniin tuhansiin
syyskuu 04, 2012 Valtion IT-palvelukeskus VIP ja Fujitsu Finland Oy ovat solmineet sopimuksen valtion virkamiehille tarkoitetusta Virtu-tunnistus- ja pääsynhallintapalvelusta. Ratkaisu perustuu tunnistusjärjestelmään, jossa käytetään Fujitsun kehittämää mPollux-tunnistamis- ja pääsynvalvontasovellusta. Menetelmä tarjoaa helppokäyttöisen ja turvallisen yhteyden muodostamisen vahvalla tunnistamismenetelmällä. Palvelun on määrä käynnistyä loppusyksystä 2012. Virkamiehet tunnistautuvat järjestelmän avulla laajasti valtionhallinnossa käytettäviin sovelluksiin. Kukin virasto tai hallinnonala liittyy vuorollaan palvelun käyttäjäksi. Käyttäjämäärän odotetaan kasvavan seuraavien vuosien aikana useisiin kymmeniin tuhansiin. Koko potentiaali valtionhallinnossa on noin 85 000 käyttäjää. Fujitsu on jo aikaisemmin ollut Vetuma-palvelun kautta kansalaisten tunnistus- ja maksamispalvelun toimittaja ja tämä uusi palvelu osuu siis virkamiespuolelle. Valtiokonttorissa toimiva Valtion IT-palvelukeskus vastaa sekä Vetumasta että uudesta Virtu-palvelusta. Vetumassa on mukana jo 135 asiakasorganisaatiota. Tunnistustapahtumien volyymi on noin 250 000–350 000 tapahtumaa kuukaudessa ja määrä kasvaa tasaisesti. Lisää tietoa:
Tuotepäällikkö Jouko Junttila, Valtiokonttori, p. 050 394 8338, jouko.junttila (at) valtiokonttori.fi Liiketoimintapäällikkö Mika Koskinen, Fujitsu, p. 050 3725 966, mika.koskinen (at) fi.fujitsu.com
Lehdistöyhteydet: Satu Pelttari, Fujitsu, p. 045 7880 9624, satu.pelttari (at) fi.fujitsu.com
Valtion IT-palvelukeskus (VIP) toimii osana Valtiokonttoria ja kehittää ja tuottaa valtion yhteisiä IT-palveluja. Se järjestää, hankkii ja tuottaa palveluita koko valtionhallinnon puolesta. Valtionhallinto saa Valtion IT-palvelukeskuksesta konsernitasoiset yhteiset IT-palvelut käyttöönsä. Palvelukeskus toteuttaa osaltaan valtion IT-strategiaa ja vastaa valtion IT-strategian mukaisesta palvelutuotannosta. Valtion IT-toiminnan johtamisyksikkö ohjaa Valtion IT-palvelukeskuksen toimintaa. Valtion IT-palvelukeskuksessa työskentelee tällä hetkellä noin 100 henkilöä. Lisää tietoa: www.valtiokonttori.fi Fujitsu on johtava japanilainen ict-yritys, joka tarjoaa laajan valikoiman teknologiatuotteita sekä ict-ratkaisuja ja -palveluja. Yli 170 000 fujitsulaista palvelee asiakkaita 100 maassa. Hyödynnämme kokemustamme ja ict:n mahdollisuuksia muokataksemme tulevaisuutta yhdessä asiakkaidemme kanssa. Fujitsun liikevaihto oli 41 miljardia euroa 31.3.2012 päättyneellä tilikaudella. Suomessa Fujitsun palveluksessa työskentelee 2 900 ihmistä. Lisää tietoa: www.fujitsu.com/fi
Date: 04 syyskuu, 2012